5 Yai mukanda ya ke tubila luzingu ya Adami. Na kilumbu yina Nzambi gangaka Adami, yandi salaka Adami na kifwani ya Nzambi.+2 Yandi gangaka+ bo bakala ti nkento. Na kilumbu yina yandi gangaka+ bo, yandi sakumunaka bo mpi pesaka bo zina Muntu.*3 Adami zingaka bamvula 130 mpi na nima yandi butaka mwana mosi ya bakala yina me fwanana ti yandi, na kifwani na yandi, mpi yandi pesaka yandi zina Seti.+4 Na nima ya kubuta Seti, Adami zingaka bamvula 800. Mpi yandi butaka bana ya babakala ti ya bankento.5 Ebuna bilumbu yonso ya luzingu ya Adami vandaka bamvula 930, mpi na nima yandi fwaka.+6 Seti zingaka bamvula 912 mpi na nima yandi butaka Enosi.+7 Na nima ya kubuta Enosi, Seti zingaka bamvula 807. Mpi yandi butaka bana ya babakala ti ya bankento.8 Ebuna bilumbu yonso ya luzingu ya Seti vandaka bamvula 912, mpi na nima yandi fwaka.9 Enosi zingaka bamvula 90 mpi na nima yandi butaka Kenani.10 Na nima ya kubuta Kenani, Enosi zingaka bamvula 815. Mpi yandi butaka bana ya babakala ti ya bankento.11 Ebuna bilumbu yonso ya luzingu ya Enosi vandaka bamvula 905, mpi na nima yandi fwaka.12 Kenani zingaka bamvula 70 mpi na nima yandi butaka Mahalalele.+13 Na nima ya kubuta Mahalalele, Kenani zingaka bamvula 840. Mpi yandi butaka bana ya babakala ti ya bankento.14 Ebuna bilumbu yonso ya luzingu ya Kenani vandaka bamvula 910, mpi na nima yandi fwaka.15 Mahalalele zingaka bamvula 65 mpi na nima yandi butaka Yaredi.+16 Na nima ya kubuta Yaredi, Mahalalele zingaka bamvula 830. Mpi yandi butaka bana ya babakala ti ya bankento.17 Ebuna bilumbu yonso ya luzingu ya Mahalalele vandaka bamvula 895, mpi na nima yandi fwaka.18 Yaredi zingaka bamvula 162 mpi na nima yandi butaka Enoki.+19 Na nima ya kubuta Enoki, Yaredi zingaka bamvula 800. Mpi yandi butaka bana ya babakala ti ya bankento.20 Ebuna bilumbu yonso ya luzingu ya Yaredi vandaka bamvula 962, mpi na nima yandi fwaka.21 Enoki zingaka bamvula 65 mpi na nima yandi butaka Metusela.+22 Na nima ya kubuta Metusela, Enoki landaka kutambula ti Nzambi ya kieleka* bamvula 300. Mpi yandi butaka bana ya babakala ti ya bankento.23 Ebuna bilumbu yonso ya luzingu ya Enoki vandaka bamvula 365.24 Enoki landaka kutambula ti Nzambi ya kieleka.+ Na nima yandi vandaka diaka ve, sambu Nzambi bakaka yandi.+25 Metusela zingaka bamvula 187 mpi na nima yandi butaka Lameki.+26 Na nima ya kubuta Lameki, Metusela zingaka bamvula 782. Mpi yandi butaka bana ya babakala ti ya bankento.27 Ebuna bilumbu yonso ya luzingu ya Metusela vandaka bamvula 969, mpi na nima yandi fwaka.28 Lameki zingaka bamvula 182 mpi na nima yandi butaka mwana mosi ya bakala.29 Yandi pesaka yandi zina Noa,*+ mpi yandi tubaka nde: “Mwana yai ta lembika beto na kisalu na beto ya ngolo mpi na kisalu ya mpasi ya maboko na beto sambu na ntoto yai ya Yehowa me singaka.”+30 Na nima ya kubuta Noa, Lameki zingaka bamvula 595. Mpi yandi butaka bana ya babakala ti ya bankento.31 Ebuna bilumbu yonso ya luzingu ya Lameki vandaka bamvula 777, mpi na nima yandi fwaka.32 Na nima ya kulungisa bamvula 500, Noa butaka Semi,+ Kami,+ mpi Yafeti.+
kon_Latn